અયોધ્યામાં રામ મંદિર નિર્માણને લઇને સુપ્રીમ કોર્ટમાં સુનાવણી ટળ્યા બાદ રાજકીય માહોલ ગરમાયો છે. આરએસએસ સિવાય હિન્દુ સંગઠન સતત સરકાર પર આ મુદ્દાને લઇને દબાણ બનાવી રહ્યું છે કે મંદિર નિર્માણ માટે કાયદો બનાવવામાં આવે. આ તમામ બાબતો વચ્ચે જાણવા મળી રહ્યું છે કે અયોધ્યામાં ભગવાન રામની ભવ્ય મૂર્તિ સ્થાપિત થવા જઇ રહી છે. રાજ્યના મુખ્યમંત્રી યોગી આદિત્યનાથ દિવાળીના ત્યોહાર પર સરયૂના કિનારે ભગવાન રામની વિશાળ મૂર્તિ બનાવવાની જાહેરાત કરી શકે છે.